Schtudgart 21 hoißt mr a weng überkanditelt des Projekt, bei demm dr Hauptbahnhof zo nemm Durchgangsbahnhof umbaut werre soll. Dr alte Bahnhof wird doderzua ondertunnelt und zom Toil abgrissa. Des Projekt koscht en Haufe Geld, abr bei Züg, wo weiter fahret, spart mr dodadurch a wengle Zeit und Aufwand, weil d Fahrtrichtung net wechslet und dodamit au dr Lokführer oder gar d Lok net vo henda nach vorna im Zug muaß. Weil dii alte Schinna zum Toil ufglöst werred, geits au en Haufe neies Bauland midde i de Stadt, was abr iiberhaupt net ausraicht um d Koschta zu decka.